**Návrh aktualizačného vzdelávania na školský rok 2020/2021**

**Návrh vzdelávacieho programu:**

INOVÁCIE VO VÝCHOVNO-VZDELÁVACOM PROCESE

KOMUNIKAČNÉ A PREZENTAČNÉ ZRUČNOSTI

**Východiská:**

Škola je miesto, ktoré pripravuje mladých ľudí na vstup do života a prácu, ktorej trendy sa v súčasnej dobe veľmi rýchlo menia. Nastupujúca generácia by mala byť pripravená flexibilne na tieto zmeny reagovať, to znamená pracovať s informáciami, porozumieť kľúčovým pojmom, zvládnuť konkrétne postupy a uplatniť svoje vedomosti a zručnosti v reálnych situáciách. Uvedené kompetencie majú žiakov naučiť pedagógovia. Ich práca v dobre fungujúcom a spolupracujúcom pracovnom kolektíve je nevyhnutnosťou. Na to je potrebné, aby pružne reagovali na meniacu sa situáciu v spoločnosti a školstve. Môže k tomu dopomôcť neustále sa vzdelávanie učiteľov s cieľom rozširovať svoje profesionálne obzory, vymieňať si skúsenosti, diskutovať o aktuálnych problémoch s cieľom navzájom sa inšpirovať a skvalitňovať tak edukačný proces.

Informácie sa v pedagogickej komunikácii sprostredkúvajú verbálnymi a neverbálnymi prostriedkami a pravidlami, ktoré významne ovplyvňujú úspech výchovno-vzdelávacieho procesu. Pedagogická komunikácia je charakteristická tým, že na jednej strane je učiteľ a na strane druhej sú žiaci, ktorí aj prostredníctvom tejto komunikácie rozvíjajú svoju osobnosť, získavajú vedomosti, formujú svoj vzťah k učiteľovi a k spolužiakom. K prenosu informácií sú nevyhnutné komunikačné a prezentačné zručnosti učiteľa. V komunikačných zručnostiach sa uplatňujú prvky verbálnej aj neverbálnej komunikácie. Z neverbálnej komunikácie sa uplatňuje najmä pohľad, postoj, miminka, gestikulácie, tempo reči. Obe zručnosti je nevyhnutné neustále zlepšovať.

**Cieľom stretnutí bude:**

* rozvíjať kompetencie pedagogických a odborných zamestnancov s cieľom rozvíjania gramotnosti žiakov,
* realizovať výmenu skúseností pedagógov školy z vlastnej výchovno-vzdelávacej činnosti,
* vykonať identifikáciu problémov, štýlov učenia medzi žiakmi,
* uskutočniť výmenu skúseností pri využívaní moderných vyučovacích postupov a metód podporujúcich inovácie vo vzdelávaní,
* výmena skúseností nadobudnutých na rôznych školeniach,
* tvorba metodických materiálov,
* uskutočňovať prieskumno-analytickú a tvorivú činnosť týkajúcu sa výchovy a vzdelávania, ktorá má viesť k zlepšeniu výchovno-vzdelávacieho procesu,
* získať vedomosti z oblasti komunikačných a prezentačných zručností a na ich tréning; nácvik rétoriky, zručností neverbálnej komunikácie pri prejave, prípravy prezentácie v súlade s najnovšími trendmi, ovládanie trémy,
* podpora rozvoja a zlepšenia komunikácie medzi učiteľmi a žiakmi vo výchovno-vzdelávacom procese,
* výmena skúseností v oblasti medzipredmetových vzťahov formou diskusie medzi účastníkmi o využití jednotlivých komunikačných a prezentačných zručností.

Vzdelávanie bude vo veľkej miere zameraná na absolvovanie praktických, modelových situácií. V priebehu vzdelávania si účastníci prehĺbia získané zručnosti prostredníctvom vlastných prejavov a prezentácií, na ktoré budú reagovať spätnou väzbou účastníci a lektor. Predpokladaným výsledkom bude zlepšenie práce učiteľov, zlepšenie ich komunikačných a prezentačných zručností na základe absolvovania praktických cvičení, modelových situácií, komunikačných interaktívnych hier.

|  |
| --- |
| **Program aktualizačného vzdelávania na školský rok:** II. polrok šk. rok 2019/2020 a I. polrok šk. roku 2020/2021**Rozsah aktualizačného vzdelávania:** celkom 10 hodín, z toho 10 prezenčne**Forma aktualizačného vzdelávania:** prezenčná |
| **Program aktualizačného vzdelávania na školský rok:** II. polrok šk. rok 2020/2021 a I. polrok šk. roku 2021/2022**Rozsah aktualizačného vzdelávania:** celkom 10 hodín, z toho 10 prezenčne**Forma aktualizačného vzdelávania:** prezenčná |